รวบแล้ว คนร้ายฆ่าโหดยายวัย 68 หนี 4 วัน สำนึกผิด-คิดฆ่าตัวตาย
ตร.เพชรบูรณ์ จับกุม คนร้ายบุกฆ่ายายวัย 68 หลัง หลบหนี 4 วัน เกิดสำนึกผิด หวัง ใช้มีดปลายแหลมฆ่าตัวตายที่บ้านผู้ใหญ่บ้านบสารภาพ แอบชอบผู้ตาย ทนไม่ได้ที่ถูกด่า เกิดอารมณ์ชั่ววูบ จึงกระหน่ำแทงจนเสียชีวิต,จากกรณีเมื่อวันที่ 3 พ.ย. ที่ผ่านมา เกิดเหตุคนร้ายใช้ของมีคมฟัน นางทำ เสือแก้ว หรือ ป้าตุ้ย อายุ 68 ปี จนเป็นเหตุให้เสียชีวิตอยู่กลางบ้าน แล้วหลบหนีไป,ล่าสุด วันที่ 7 พ.ย. 58 ร.ต.ท.ไชยยันต์ แสง จำปา พงส.สภ.ชนแดน จ.เพชรบูรณ์ ได้รับแจ้งจาก นางลำพิน บุญทรง ผู้ใหญ่บ้านหนองแดง หมู่ 5 ต.ชนแดน อ.ชนแดน ว่า มีเหตุลูกบ้าน ชื่อ นายบรรจง สีภัย อายุ 42 ปี อยู่บ้านเลขที่ 98 หมู่ 5 ต.ชนแดน ได้ถือจดหมายมาแจ้งว่า ได้ทำผิดฆ่าคนตาย และขอให้ครอบครัวอโหสิกรรมให้ด้วย โดยจะขอฆ่าตัวตายอยู่ที่บ้านผู้ใหญ่บ้าน จากนั้น นายบรรจง ได้ใช้มีดปลายแหลมยาวเกือบ 1 ฟุต จ่อแทงที่หน้าอก ผู้ใหญ่บ้านจึงแจ้งตำรวจและมูลนิธิร่วมกตัญญูชนแดน นำส่งโรงพยาบาลชนแดน,ด้าน พ.ต.อ.จารุพัฒน์ อรุณสวัสดิ์ ผกกก.สภ.ชนแดน พร้อมเจ้าหน้าที่ ได้สอบสวนผู้ต้องหา โดยรับสารภาพว่า ก่อนเกิดเหตุผู้ต้องหาซึ่งแอบชอบผู้ตาย เมื่อผู้ตายด่า เกิดอารมณ์ชั่ววูบทนไม่ได้ วิ่งไปเอามีดปลายแหลมทำครัว กระหน่ำแทงที่หน้าอก 4 แผล และใช้มัดอีโต้ฟันที่ใบหน้าลึกถึงกราม ก่อนนำมีดไปโยนทิ้งที่สระหลังบ้าน และหลบหนีไปนอนตามบ้านญาติ 4 คืน ก่อนสำนึกผิดใช้มีดปลายแหลมแทงตัวหวังฆ่าตัวตายที่บ้านผู้ใหญ่บ้าน เบื้องต้น เจ้าหน้าที่ตำรวจจึงอายัดตัว แจ้งข้อหาฆ่าคนตายโดยเจตนานำตัวดำเนินคดีต่อไป.
ตร.เพชรบูรณ์ จับกุม คนร้ายบุกฆ่ายายวัย 68 หลัง หลบหนี 4 วัน เกิดสำนึกผิด หวัง ใช้มีดปลายแหลมฆ่าตัวตายที่บ้านผู้ใหญ่บ้าน ผู้ต้องหา รับสารภาพ แอบชอบผู้ตาย ทนไม่ได้ที่ถูกด่า เกิดอารมณ์ชั่ววูบ จึงกระหน่ำแทงจนเสียชีวิต
ฆ่าคนตาย,แทงคนตาย,หนีความผิด,สำนึกผิด,มีดอีโต้,มีดปลายแหลม,เพชรบูรณ์,อารมณ์ชั่ววูบ,โรงพยาบาลชนแดน,จดหมายลาตาย,ข่าว,ไทยรัฐออนไลน์,ฆ่ายาย,ฆ่าโหด,ผู้ต้องหาฆ่ายาย